
Hindi mapipigilan ang paglahok ng mga kabataan sa rebolusyon 


bayong katapangan ang ipinamamalas ng kabataang Pilipino sa gitna ng matinding panunupil ng rehimeng 
US-Duterte. Harangin man ng mga pulis at sundalo ay patuloy silang nagmamartsa at nagpoprotesta. Kasama 
sila ng mga manggagawa at magsasaka na lumalaban para sa karapatan, lupa, sahod at trabaho. 


Ang pinakasulong sa kanilang 
hanay ay tumutugon sa panawagan 
ng kanayunan--at doon, hahawak ng 
armas hanggang maipagtagumpay 
ang demokratikong rebolusyon ng 
bayan. 


Dahil dito'y laging pinupuntirya 
ng “mga pasistang Bhakbangin 
ng rehimeng Duterte ang mga 
kabataan. Nitong huli ay kinaladkad 
ni Bato dela Rosa ang mga kabataang 
aktibista at ang kanilang pamilya sa 
mala-sarswelang hearing sa Senado 
upang dungisan ang pangalan ng 
mga progresibong organisasyon. 
Pinaratangan ng berdugong senador 
ang mga organisasyon na nagnanakaw 
ng mga anak mula sa kanilang 


mga ina. Pinagsamantalahan ng 
rehimen ang damdamin ng mga tao 
at ang mga pamilya upang siraan 
ang aktibismo at gatungan ang 
kasinungalingan nito na “terorista” 
ang rebolusyonaryong kilusan. 


Nais ding palabasin na ang mga 
kabataang aktibista ay mga menor 
de edad at nilason ang isipan ng 
mga komunista--isang pagtanggi 
sa tunay na katangian ng mga 
kabataang estudyante't intelektwal 
na aktibong nag-aaral at nagsusuri 
at lumalahok sa mga usaping 
panlipunan. 


Nakakasuka ang pagpapanggap 
ng rehimeng US-Duterte na nag- 
aalala ito sa mga kabataan, gayong 


ito ang pangunahing nagpapahirap, 
sumusupil at pumapatay sa kanila 


Karumal-dumal ang pagpaslang 
sa mga kabataang tulad ni Kian 
delos Santos, 17, na biktima ng 
mistulang henosidyong gyera 
kontra-droga. Target din ng estado 
ang mga kabataang magsasaka na 
sangkot sa laban para sa lupa tulad 
ni Joshua Philip Partosa, 20, na 
pinatay noong Agosto 15 sa Negros 
Oriental. Marami pa ang mga hindi 
mapangalanang kabataang biktima 
ng mga gyerang ipinataw ni Duterte 
sa bansa gaya ng Marawi siege na 
lumipol sa libu-libong sibilyan. 


Dinaranas din ng kabataang 


Pilipino ang walang kaparis na 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating :3BB8spahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. 


Ito ay tumatanggap ng mga liham sa: 


(Ka) st.kalatas@gmail.com 
@ balikwastk.wordpress.com 

gutom at kawalan dulot ng mga neoliberal na patakarang TRAIN 
at Rice Tariffication Law na nagpataas sa presyo ng mga batayang 
bilihin at pagkain. Tagos ang kasalatan sa mga batayang serbisyong 
panlipunan at sa sektor ng edukasyon na taun-taong pinagdadamutan 
ng pambansang badyet. Habang naglalaan ang rehimen ng daan- 
daang bilyong piso na pambili ng makabagong kagamitan ng AFP- 
PNP, itinutulak naman ang komersyalisasyon ng mga pampublikong 
pamantasan at pagdaragdag ng bayarin ng mga estudyante. 


Ang araw-araw na paghambalos ng krisis sa ekonomya, 
pulitika, kultura at lipunan ang nagmumulat sa mga kabataan sa 
pangangailangang lumaban para matamasa ang kanilang mga 
karapatan. Ito ang nagtuturo sa kanila na hanapin at hawanin ang 
landas ng rebolusyon para mapalitan ang luma't nabubulok na sistema 
ng isang bago't makatarungang lipunan. 


Hindi mapapasubalian ang mahalagang papel ng mga kabataan sa 
pagsisimula at pagpapalakas ng mga kilusang nagpabago sa agos ng 
kasaysayan. Ilang maningning na halimbawa ang Kilusang Mayo 4 sa 
China, Kwangju Uprising sa South Korea, at mga anti-imperyalistang 
pagkilos ng mga kabataang Amerikano na tumutol sa digmang 
agresyon ng US sa Byetnam. Sa Pilipinas, markado ang First Quarter 
Storm ng dekada '70 na yumanig sa lokal na naghaharing-uri na 
kinakatawan ng papet na rehimeng Marcos. 


Sa TK, kinikilala ang malaking ambag ng mga kabataan sa 
pagpapalaganap ng mensahe ng rebolusyon. Sumibol ang mga 
makabayang organisasyon sa hanay ng mga estudyante na lumundo 
sa pagkakatatag ng Kabataang Makabayan. Lumitaw mula sa 
hanay ng mga kabataang intelektwal ang isang henerasyon ng mga 
rebolusyonaryong pinanday ng pakikibaka sa lansangan na malugod 
na niyakap ang simulain ng Partido Komunista ng Pilipinas. Humanay 
sila sa unahan ng pagpupukaw, pag-oorganisa at pagpapakilos sa 
mga manggagawa, mga maralita sa kalunsuran at mga magsasaka 
sa kanayunan. Kapos man sa karanasan subalit nag-uumapaw ang 
kasiglahan at pagnanasang baguhin ang lipunan, walang takot nilang 
tinanggap ang hamon ng panahon na maging diklap para pag-alabin 
ang rebolusyonaryong kapasyahan ng masang anakpawis. 


Batid nila mula sa mismong sariling karanasan na kung hindi sasanib 
ang kanilang kilusan sa pakikibaka ng malawak na masang anakpawis, 
hindi kailanman makakamit ang panlipunang pagbabago sa Pilipinas. 


Ang pagkamulat at pagsanib ng mga kabataan sa rebolusyon ang 
nais pigilan ng imperyalismong US at naghaharing pangkating Duterte. 
Nangangamba ang rehimen sa pagdaluyong ng milyun-milyong 
kabataan sa mga lansangan kasama ng mga manggagawa, magsasaka 
at iba pang maralita. Labis na kinatatakutan ng mga naghaharing-uri 
ang paglahok ng kabataan sa rebolusyonaryong armadong pakikibaka 
na magwawakas sa malakolonyal at malapyudal na sistema sa Pilipinas. 


Kung gayon, hindi maaaring ihiwalay ang atake sa mga 
demokratikong organisasyon ng mga kabataan sa deklarasyon ni 
Duterte na tatapusin niya ang PKP-BHB-NDFP. 


Ginamit ng mga ultra-kanang opisyal ang pakanang pagdinig ni dela 
Rosa sa Senado upang ipataw ang mas mabangis na Human Security 
Act at pagbuhay muli sa Anti-Subversion Law, militarisasyon sa mga 
kampus at pagsupil sa demokratikong karapatan ng mga estudyante-- 
mga hakbang na magliligalisa sa pagtugis sa mga rebolusyonaryo at 
kritiko ng gubyerno. 


Marapat suriin ang panggigipit sa mga progresibong kabataan, 
ang banta ng Batas Militar sa mga pamantasan, at pati ang 
pagmamadaling ipasa ang Mandatory ROTC Bill na pupuwersa sa 


AGOSTO 2019 


mga kabataang magsanay para 
maging reserbang sundalo ng AFP 
bilang bahagi ng kabuuang disenyo 
ng kontra-rebolusyonaryong digma 
ng rehimen. Ultimong layunin 
ng mga ito na kitlin ang pagsibol 
ng rebolusyonaryong kamalayan 
sa hanay ng mga kabataan sa 
pamamagitan ng pananakot, 
pandarahas, at pagsira sa pangalan 
ng rebolusyonaryong kilusan. 


Katawa-tawa ang pag-aakala ng 
pangkating Duterte na mapipigilan 
nila ang mga kabataan na lumahok 
sa rebolusyon. Kasing hibang ito 
ng pangangarap na wakasan ang 
rebolusyon. 


Hindi mapipigilan ng anumang 
rehimen, gamitin man nito ang 
buong lakas ng reaksyunaryong 
estado, ang paglahok ng mga 


kabataan sa rebolusyon. Ang patuloy 
na paghahari ng mga imperyalista, 
malalaking burgesya kumprador at 
panginoong maylupa sa bansa ang 
siyang magluluwal ng mga kondisyon 
upang mapukaw, maorganisa at 
mapakilos ang mga kabataan. At 
habang tumitindi ang inhustisya at 
karahasan sa naaagnas na lipunan, 


lalong nag-aalab ang pagnanais 
ng mga kabataang itayo ang isang 
panibagong mundong malaya sa 
pang-aapi at pagsasamantala. 


Mulat ang mga kabataan na 
sila mismo ang lilikha ng lipunang 
kanilang inaasam. BB Kahit kailan, 
hindi magagapi ng mga pasistang 
tulad ni Duterte ang mga kabataang 
naghahangad na palayain ang 
sambayanan mula sa kahirapan at 
pambubusabos. 


Tangan ang pag-asang dala ng 
pagtatagumpay 7 ng 5 pambansa 
demokratikong rebolusyon na may 
perspektibang sosyalista, susulong 
ang mga kabataan nang walang pag- 
aalinlangan tungo sa maaliwalas na 
bukas. 


ng Mindoro 


Inilantad ng 
mersenaryong 
203rd Infantry Brigade ng Philippine 
Army ang marahas na kalikasan ng 
Joint Campaign Plan Kapanatagan 
sa ginawa nitong operasyon sa 
komunidad ng mga Mangyan sa 
mga bayan ng San Jose at Rizal sa 
Occidental Mindoro at bayan ng 
Bongabong, Oriental Mindoro sa 
buwan ng Agosto. 


Samu't saring paglabag sa 
karapatang tao ang naitala habang 
hinahalihaw ng 203rd Brigade ang 
mga komunidad sainteryor. Kabilang 
dito ang iligal na paghahalughog at 
pagpasok sa mga bahay, paninira ng 
ari-arian, pambubugbog, pananakot, 
pandarahas at intimidasyon, iligal 
na pag-aresto, iligal na pagkakampo 
at walang habas na pagpapaputok. 


Tatlong Mangyan ang naging 
biktima 'ng walang habas na 
pagpapaputok ng 4th IBPA sa ilalim 
ng 203rd Brigade sa Sityo Mantay, 
Barangay Monteclaro, San Jose 
noong Agosto 8. Pinagbabaril ng mga 
sundalo ang bahay kung saan naroon 
ang tatlong sibilyan na kagyat na 
nagtakbuhan para makaiwas sa mga 
bala. 

BANTAY KARAPATAN 


udCP-Kapanatagan, patuloy na binubulabog ang mga Mangyan 


Pagkatapos nito ay sinira ng mga 
sundalo ang mga gamit ng masa at 
sinunog ang bahay. 


Ginamit ng “Southern Luzon 
Command  (SOLCOM) ng AFP 
ang insidente upang palabasing 
nagtatagumpay ang focused 
military operations sa isla. Sa 
pahayag ng SOLCOM, nakasagupa 
ng pinagsamang 4th IBPA at PNP 
MIMAROPA ang BHB Mindoro 
sa Sityo Mantay noong Agosto 8. 
Nakaiwan umano ng isang M-16 na 
armalayt ang Pulang hukbo matapos 
ang 10-minutong palitan ng putok. 


Mariing kinundena at 
pinabulaanan ng Lucio de Guzman 
Command - BHB Mindoro ang 
pahayag ng AFP at nilinaw na walang 
napalabang yunit ng Pulang hukbo 
sa panahon at lugar na iyon. 


Ani Ka Madaay Gasic, mga sibilyan 
at hindi mga Pulang mandirigma 
ang pinaputukan ng mga berdugong 
militar. 


Nito ring Agosto ay isang lider ng 
mga Mangyan-Bangon ang binugbog 
ng mga sundalo ng 4th IBPA sa 
Barangay Hagan, Bongabong. 
Pinagbintangan ng mga sundalo si 
Altang Dawsig na tagasuporta ng 


BHB at pinilit na umaming siya ang 
nagtago ng isang generator set na 
pagmamay-ari umano ng BHB. 


Nagsumbong si Dawsig sa mga 
opisyal ng barangay hinggil sa 
pambubugbog sa kanya ng 4th 
IBPA. Lumapit din siya sa isang ligal 
na organisasyon ng mga Mangyan 
sa Mindoro na tumulong upang 
maidulog ang kanyang reklamo 
laban sa mga sundalo sa mismong 
gobernador ng Oriental Mindoro. 


Isa namang kaso ng iligal na 
pag-aresto at pekeng pagpapasuko 
ang iniulat sa Barangay Lisap, 
Bongabong. Inaresto at dinala sa 
kampo ng mga sundalo ang isang 
Mangyan-Buhid na nagngangalang 
Ogum upang imbestigahan. Sa labis 
na takot at kagustuhang makauwi 
ay napilitan si Ogum na pumirma sa 
dokumento ng pekeng pagsuko na 
iniharap sa kanya ng kaaway. 


Hindi kayang pagtakpan ng 
pakitang-tao na community support 
program ng AFP-PNP ang pandarahas 
nito sa mga Mangyan. Ang patuloy 
na panunupil ng rehimen ang 
nagtutulak sa mga Mangyan na 
lumaban hanggang ganap na mabigo 
ang JCP-Kapanatagan. 

Community Support Program 
Bagong katawagan sa lumang tipo ng karahasan 


ago man sa katawagan, hindi maitatago ng rehimeng US-Duterte na walang pinag-iba ang pakanang 

Community Support Program sa mga nagdaan at lipas nang civil military operation o CMO na inilulunsad ng 
AFP-PNP. Ipinagpapatuloy lamang ng AFP-PNP ang mga mas pinabangis na mga hakbanging militar, propaganda 
at saywar makamit lamang nito ang itinakdang target ng Joint Campaign Plan-Kapanatagan. 


Ang solusyong militarista ng 
rehimeng US-Duterte laban sa 
rebolusyonaryong kilusan ay higit na 
naglalantad sa kanya sa mamamayan. 
Kasabay ng mga inilulunsad na 
focused military operations (FMO) 
ng AFP-PNP, inilalarga nito ang mga 
CSP na binubuo ng TRIAD operations 
na saywar, paniktik at kombat sa mga 
komunidad na pinaghihinalaang mga 
base ng Partido at BHB. Imbes na 
tugunan ang mga batayang suliranin 
ng mamamayan, inilulunsad ng 
rehimeng US-Duterte ang CSP na 
isang tipo ng “base-denial operation” 
na may layuning takutin at ilayo ang 
mamamayan sa landas ng armadong 
rebolusyon at pagkaitan ng suportang 
masa ang BHB. 

CSP, pinasahol na anyo ng SOT, RSOT 
at PDT 


Sa esensya, ang CSP ay ang 
panibagong katawagan lamang sa 
dating SOT o Special Operations 
Team ng AFP sa ilalim ng Oplan 
Lambat Bitag noon pang panahon 
ng rehimeng US-Corazon Aquino. 
Kalaunan tatawagin ito bilang 
Reengineered SOT sa ilalim ng Oplan 
Bantay Laya atCommunity Organizing 
for Peace and Development o Peace 
and Development Teams ng Oplan 
Bayanihan. Karagdagang bago sa CSP 
ang pagpapatupad nito ng aktibong 
paglahok ng PNP sa mga operasyon 
mula sa dating mga pwersa lamang 
ng AFP. 


TG, 


NG 


Tulad ng mga nagdaang SOT at 
PDT, prayoridad na inilulunsad ang 
CSP sa kumpol ng mga baryong 
tinatayang malakas ang suporta at 
impluwensya ng rebolusyonaryong 
kilusan. Hindi lamang sa kanayunan 
kundi maging sa mga sentrong 
bayan--sa mga eskwelahan at mga 
komunidad ng maralita. 8 Layunin 
nitong wasakin ang baseng masa 
ng rebolusyon, durugin ang mga 
rebolusyonaryong organisasyon 
sa mga baryo at pagkaitan ng 
suportang masa ang rebolusyon. 
Dagdag na layunin ang pagpapalakas 
sa pagkontrol at impluwensya ng 
reaksyunaryong estado at AFP-PNP 
sa mamamayan. 


Nagkukubli sa pamamaraang 
saywar ang CSP sa pamamagitan 
ng propagandang inasukalang 
bala o pasismong nakatago sa 
ipinapakitang “kagandahang- 
loob ng AFP-PNP. Ang kanyang 
hakbanging “nyutralisasyon” ng mga 
itinuturing na lider-masa at mga 
kadre ng Partido sa mga komunidad 
ay nangangahulugan ng pagpatay. 
Tulad ng Oplan Sauron na ipinatupad 
sa Negros, inilulunsad nila ang mga 
singkronisadong pagpatay at pag- 
aresto sa itinuturing nilang lider-masa 
sa mga target na baryo. Ginagawang 
ligal at lehitimo ang mga hakbanging 
ito sa pamamagitan ng pag-iimbento 
ng mga kaso at paglalabas ng mga 
dinoktor na warrant of arrest. 


Samantala, mas pinatitindi 
pa ang sayops sa ilalim ng CSP 
para todong pasamain at wasakin 
ang rebolusyonaryong kilusan at 
mga demokratikong pakikibaka 
ng mamamayan. Tinatatakan ng 
rehimeng US-Duterte ang Partido 
at BHB na isang teroristang grupo 
upang ihiwalay sa mamamayan, 
isang taktikang napatunayang hindi 
naging epektibo noon pang panahon 
ng rehimeng US-Arroyo. 

Ginagamit ng rehimen ang 
Enhanced Comprehensive Local 
Integration Program  (E-CLIP) na 
niresiklo maman mula sa mga 
kampanyang pagpapasuko tulad ng 
Balik-Loob Program para lumikha ng 
engrandeng palabas na diumano'y 
paparaming Pulang B'mandirigma 
ng BHB, kasapi at kadre ng Partido 
ang sumusuko upang lumikha ng 
isterya sa baseng masa. Kasabay 
nito, pinipilit at tinatakot ng AFP- 
PNP ang mga pamahalaang lokal 
upang ideklarang persona non grata 
ang Partido at BHB maging ang mga 
ligal na organisasyong tinatatakang 
tagasuporta ng rebolusyonaryong 
kilusan. 


Nangunguna din ang CSP sa 
paghadlang at pagsabotahe sa mga 
aksyong masa at mga fact-finding 
mission. Isinasangkot nito ang mga 
ligal na demokratikong organisasyon 
sa mga labanan, minamanipula ang 
mga imbestigasyon at pag-uulat sa 
mga labanan at krimen para idiin at 
idawit ang BHB at pagtakpan ang 
mga krimen at atrosidad ng AFP- 
PNP tulad ng nangyari sa Mindoro 
at Quezon noong Hunyo hanggang 
Agosto. 


May higit na tutok din ang CSP 
sa mga hayag na demokratikong 
pakikibaka sa kalunsuran at mga 
sentrong bayan sa kanayunan 
kung saan naglulunsad ito ng 
mga (operasyon laban sa mga 
ligal na organisasyon at mga 
pinaghihinalaan nilang indibidwal na 
may kinalaman sa rebolusyonaryong 
kilusan. Kinatatangian ito ng 
pagmimilitarisa ng mga eskwelahan 
at mga komunidad na mahigpit na 
tumutunggali sa mga patakaran ni 
Duterte. Desperado ang AFP-PNP 
na pilayin ang suportang natatamasa 
ng armadong rebolusyon mula sa 
kalunsuran. 


Niresiklong s5 whole 58 of. nation 


approach, pinatingkad sa CSP 


Tulad ng PDT, pinatingkad ng CSP 
ang whole of nation approach o ang 
diumano'y pagpapakilos ng lahat ng 
stakeholders at iba't ibang ahensya 
ng reakysunaryong gubyerno 
kabilang ang mga pamahalaang lokal 
laban sa rebolusyonaryong kilusan 

Nagkukubli sa pamamaraang saywar ang CSP 
sa pamamagitan ng propagandang inasukalang 
bala o pasismong nakatago sa ipinapakitang 


“kagandahang-loob' ng AFP-PNP. Ang kanyang 
hakbanging “nyutralisasyon” ng mga itinuturing 
na lider-masa at mga kadre ng Partido sa mga 
komunidad ay nangangahulugan ng pagpatay. 


para higit na tumalab ito. Mula ito 
sa konseptong 'strategy of holistic 
approach” ng mga dating kontra- 
rebolusyonaryong programa. 


Sa ilalim ng whole of nation 
approach, ipinatutupad ng (CSP 
ang iba't ibang s8 programang 
pasipikasyong may layuning bigyan 
ng paimbabaw na mga solusyon 
ang mga batayang suliranin ng 
mamamayan. Kabilang dito ang 
programang 5Bs PAMANA, 4Ps o 
conditional cash transfer at ang 
Kalahi-CIDSS o Kapit Bisig Laban 
sa Kahirapan-Comprehensive 
and Integrated Delivery of Social 
Services. Binigyan ng kapangyarihan 
ang mga CSP o yunit ng AFP-PNP na 
nakalubog dito para pakialaman 
hanggang sa pangunahan ang mga 
proyektong ito na kakoordina ang 
mga LGU at mga sibilyang ahensya at 
institusyon. 


Nag-eendorso at ginagamit din 
ng CSP ang mga sosyo-ekonomikong 
programa ng mga lokal na gubyerno 
at mga dayuhang ahensya na may 
malalaking pondo sa ilalim ng 
overseas development assistance. 
Ginagamit ng CSP ang mga 
proyektong ito at mga katulad para 
sa operasyong paniktik at saywar ng 
AFP-PNP. 


Itinatayo rin ng mga CSP ang 
mga barrio intelligence network o 
BIN at mga organisasyong direktang 
pinatatakbo at pinangangasiwaan ng 
Intelligence Service of the AFP. Gaya 
ng dati, ang CSP na ang naghahanda 
sa mga baryo para sa pagbubuo at 
pagsasanay ng mga makinaryang 
gagamitin ng kaaway na siyang 
pangunahing hahadlang sa pagbabalik 
ng BHB at mga organisasyong masa. 


Sistematikong ginagamit ng CSP 
ang pamamaraang red-tagging sa 
pagtarget at pagparalisa sa ligal na 
demokratikong kilusan sa kalunsuran. 
Upang maging lehitimo ang pag- 
atake sa mga pakikibakang bayan, 
patuloy na idinidikit sa armadong 
kilusan at sa PKP ang mga hayag at 
ligal na progresibong organisasyon at 
mga indibidwal. 


Bibiguin ng mamamayan ang CSP 


Bihasa.” ang 75-8Breaksyunaryong 
gubyerno sa pagdadalawang-mukha 
at panlilinlang sa mamamayan pero 
mas bihasa ang mamamayan sa 
pagkilatis at pag-alam sa lahat ng 
mga pakana ng rehimen. Kahit gaano 
man pabanguhin at pagandahin 
ng rehimeng US-Duterte ang mga 
matagal nang bulok na pamamaraan 
ng reaksyunaryong gubyerno, tiyak 
na kagyat itong malalantad at 
lalabanan ng mamamayan. 


Sa dami ng huwad na programang 
inilalako 'ng “CSP, wala ritong 
naglalaman ng reporma sa lupa 
para sa mga magsasaka, pagbibigay 
ng nakabubuhay na trabaho sa 
milyun-milyong Pilipinong walang 
hanapbuhay at tunay na serbisyong 
sosyal para sa mamamayan. 


Ang higit na pagbangis ng lahat 
ng anti-mamamayang pakana ni 
Duterte tulad ng CSP ang lalong 
maghahatid sa mamamayan sa 
landas ng rebolusyonaryong 
paglaban. Walang puwang ang 
ganitong mga anti-mamamayang 
pakana sa sambayanang matagal 
nang naghahangad ng tunay na 
demokrasya. at.” 5 kalayaan na 
makakamitlamang sa pagtatagumpay 
ng demokratikong rebolusyon. 

Panata sa kapitalista 


Tuloy ang endo sa ilalim ni Duterte 


ng pagpapatuloy ng kontraktwalisasyon ang isa sa mga dahilan ng matinding disgusto ng mga manggagawa 

kay Duterte. Pinakamatindi ang endo sa sektor ng serbisyo na bumubuo sa 58.596 ng kabuuang bilang ng 
mga taong may trabaho sa bansa. Ganito ang hinaharap ng mga manggagawa sa TK kung saan matatagpuan 
ang halos kalahati ng mga operational manufacturing economic zones sa buong bansa. 


Kumukulo ang sitwasyon ng 
paggawa sa rehiyon. Walo hanggang 
siyam sa 10 manggagawa sa TK ang 
kontraktwal na nangangahulugan ng 
mas mababang sahod at dagdag na 
bulnerabilidad sa pang-aabuso ng 
maneydsment. 8 Nagbubunsod ang 
ganitong kalagayan ng sunud-sunod 
na welga na pangunahing panawagan 
ang regularisasyon. 


Sa nakaraang mga buwan ay 
naglunsad ng mga welga ang mga 
manggagawa sa NutriAsia-Cabuyao, 
Peerless. Products. Manufacturing 
Corp o Pepmaco-Calamba at Monde 
Nissin-Sta. Rosa sa probinsya ng 
Laguna. Sa ibang pagawaan tulad 
ng Daiwa Seiko Philippines Corp. at 
Gardenia Bakeries Phils. ay patuloy 
ang mga negosasyon sa Collective 
Bargaining Agreement (CBA) para 
gawing regular ang daan-daang 
empleyado ng mga kumpanya. 


Ramdam ang ligalig sa kaliwa't 
kanang protesta ng mga manggagawa. 
Sa pagtatangkang hamigin ang 
anakpawis, samu't saring pangako 
ang pinapakawalan ni Duterte na 
siya naman mismo ang sumisira. Ang 
pinakahuling halimbawa nito ay ang 
pagveto niya sa Security of Tenure 
(SOT) Bill, isang panukalang batas 
na tinagurian ng mga burukrata sa 
Kongreso na solusyon umano sa 
kontraktwalisasyon. 


Anti-manggagawang batas at 


rehimen 


Mayo pa lamang ay pinaingay na 
ng senado ang SOT Bill na isinulat 
ng baguhang senador na si Joel 
Villanueva. Sa mga pahayag sa midya, 
ibinabandera ng mga burukrata ang 
SOT Bill na “katapusan ng endo.” 


Taliwas sa pagtatapos ng endo 
ang nilalaman ng pinal na bersyon 
ng SOT Bill na inaprubahan ng 
kongreso at sinang-ayunan ng mga 
kapitalista. Binibigyang-luwag nito 

KAI 
BA 


ANG 
NTE 


WALANG TRABAHO? 


Naghahanap kami 
ng factory worker! 
Requirements: 

18-25 taong gulang 
matiisin 

kaya ang OT (no pay) 


di umaangal 
takot sumali sa unyon 


Tumawag sa: 
0936 - GAHAMAN (4242626) 


ang mga kumpanya na ipagpatuloy 
ang kontraktwalisasyon sa bisa ng 
probisyon nitong nagbabawal ng 
outsourcing sa mga trabahong 
may direktang kinalaman o esensyal 
sa negosyo ng kumpanya. Batay 
sa karanasan, iikutan lamang ng 
mga kapitalista ang probisyong ito 
at idedeklarang hindi esensyal ang 
mga trabahong papasukan ng mga 
kontraktwal na empleyado. 


Kahit na walang ngipin at 
nagpapanggap lang ang SOT Bill 
ay inayawan pa rin ito ni Duterte. 
Umani ang kanyang pagveto ng 
negatibong Bs reaksyon mula sa 
publiko na umaasang kahit papaano 
ay makakatulong ang SOT Bill sa 
manggagawa. Lalong nagalit ang 
mamamayan nang mangatwiran si 
Duterte na hindi ito dapat isabatas 
dahil hindi raw “balanse” ang interes 
ng manggagawa at negosyante rito. 


Malinaw sa sagot ni Duterte kung 
kaninong interes ang pinaglilingkuran 
ng reaksyunaryong gubyerno. 
Nakabalangkas na sa batas ang 
pagpapahintulot at pagpapalaganap 
nito ng kontraktwalisasyon. Taong 


1989 nang ipasa ng rehimeng Corazon 
Aquino ang RA 6715 o Herrera 
Law na yumurak sa karapatan ng 
manggagawa sa regular na trabaho. 


Resulta nito. ang BB kawalang 
kaseguruhan sa trabaho o matinding 
kontraktwalisasyon kung saan 
posibleng manatiling hindi Bregular 
ang isang manggagawa kahit na 10 
o 15 taon nang nagtatrabaho sa 
kumpanya tulad ng karanasan ng mga 
manggagawa sa Pepmaco, Tanduay 
Distillers Inc. at Manila Cordage 
Company at Manco Synthetic Inc. 
(MCC-M1SI). 


Mistulang hari ang mga 
kumpanyang hindi kayang kontrolin 
ng reaksyunaryong 58BDepartment 


of Labor and Employment (DOLE). 
Harap-harapang sumusuway ang 
mga ito sa mga kautusan ng DOLE na 
gawing regular ang mga manggagawa 
gaya ng ginawa ng Coca-Cola Femsa 
noong 2018. 


Kung titingnan ang rekord ng DOLE, 
lalabas na lampa ang ahensya at hindi 
man lang naggigiit sa mga kumpanya 
na sumunod sa mga kautusan o 
tumupad sa mga CBA. Dito pa lang 

mahihinuha ang pakikipagkutsabahan 
ng DOLE sa mga employer, lalo pa't 
ito ang pangunahing nag-iimbestiga 
sa mga kaso ng kontraktwalisasyon. 
Sa ganitong bulok na sistema wala 
talagang maaasahan ang mga 
manggagawa sa DOLE at sa rehimen 
kundi ang patuloy na pag-iral ng endo. 


Endo sa kumpas ng neoliberalismo 


Ang kontraktwalisasyon at 
pleksibilisasyon “sa paggawa ay 
salaminan ng pamamayani ng 
neoliberalismo sa lokal na ekonomya. 
Anyo ito ng deregulasyon kung 
saan ang pribadong sektor at mga 
negosyo, imbes na gubyerno, ang 
nagtatakda ng presyo ng kalakal, 
kasama na ang lakas-paggawa. Dahil 
nakokontrol nila ang halaga ng lakas- 
paggawa, nagagawa na ring itakda 
ng mga kapitalista ang paraan ng 
pag-eempleyo upang mas lalo silang 
makatipid sa sahod. 


Sang-ayon sa kumpas ng mga 
dayuhang monopolyo kapitalista 
ang pagpapatuloy ng endo sa bansa. 
Sa pandaigdigang disenyo ng mga 
imperyalistang kapangyarihan, 
pinagkukunan ng murang lakas- 
paggawa ang mga bansang gaya 
ng Pilipinas... Ang pagtitiyak na 
kontraktwal ang kalakhan ng mga 
manggagawa sa bansa ay isa sa mga 
paraan upang matupad ito. 


Katambal ng pagtataguyod ng 
kontraktwalisasyon ang pagsupil sa 
karapatan ng mga manggagawa sa 


pag-uunyon. Sa TK, magkadugtong 
na ang mga kwento ng laban para 
sa regularisasyon at pagsikil sa mga 
unyon. 


Halimbawa nito ang kasalukuyang 
laban sa NutriAsia-Cabuyao, kung 
saan hinaharang ng kumpanya 
ang sertipikasyon ng Kilusan ng 
Abanteng Sektor ng Anakpawis sa 
Nutri-Asia Manufacturing Division 
Cabuyao  8BPlant-Organized 8B8BLabor 
Associations in Line Industries and 
Agriculture (KASAPINA-OLALIA) na 
nagsusulong ng regularisasyon ng 
1,000 kontraktwal sa pagawaan. Iligal 
ding tinanggal sa trabaho ang mga 
opisyal ng unyon na nangunguna 
sa pagpepetisyon na kilalanin ng 
NutriAsia. ang :75785BBASAPINA-OLALIA 
bilang opisyal na kinatawan ng mga 
manggagawa sa negosasyong CBA. 


Tumatampok din ang pagsasampa 
ng kasong kriminal laban sa mga 
manggagawang nagsasagawa ng 
welga upang igiit ang kanilang 
karapatan para sa regular na 
trabaho, dagdag na sahod, mahusay 
na kundisyon sa paggawa at iba 


pang lehitimong kahilingang 
pang-ekonomya at demokratiko. 
Nakakulong ang 17 opisyal at 


miyembro ng 5 8KASAPINA-OLALIA 
dahil sa mga gawa-gawang kasong 
isinampa laban sa kanila ng NutriAsia. 


Walang duda--namanata na si 
Duterte sa mga kapitalista kaya walang 


bisa ang kanyang mga pangako na 
tapusin ang endo. Walang aasahang 
pagbabago ang BBmanggagawa sa 
mga sirang pangako ng rehimen. 
Upang makamit ang seguridad sa 
trabaho at iba pang kahilingan, 
kailangang sumalig at umasa ang mga 
manggagawa pangunahin sa sarili 
nilang lakas. 


Ang patuloy na pananalasa ng 
endo ay panahon ng pagpapasigla 
ng kilusang paggawa. Hamon 
ngayon sa mga manggagawa na 
magpalawak at magparami pa ng 
mga unyon. Magpatatag ng hanay at 
paninindigan. Magpunyagi sa harap 
ng dahas at puspusang makibaka, 
dahil hindi basta-basta papayag ang 
mga kapitalista na magwagi ang mga 
manggagawa. 


Kapanalig ng mga manggagawa 
ang iba pang aping uri at ang 
rebolusyonaryong mamamayan sa 
umiigting nilang laban para sa trabaho 
at karapatan. Magbibigkis sila ng 
lakas at sama-samang magsusulong 
ng rebolusyon, hindi na lamang para 
tapusin ang endo, kundi upang 
tapusin.” ang 5s malakolonyal at 
malapyudal na lipunan hanggang sa 
maabot ang tinatanaw na sosyalistang 
bukas. 


“outsourcing - pagkuha ng isang 
kumpanya ng serbisyo ng mga 
manggagawa mula sa labas, karaniwan 
sa isang recruitment o manpower agency 


KILOS PROTESTA 


"Makuha man 
ang separation pay 
ay tuloy pa rin ang laban para sa 
regularisasyon." 


Ito ang pahayag ng Monde Nissin 
Labor Association (MNLA-LIGA) na 
naglunsad ng matagumpay at ikalawa 
nitong welga noong Agosto 27. 


Pangunahing layunin ng welga 
na igiit ang regularisasyon ng mga 
kontraktwal sa pagawaan ng Monde 
Nissin sa Sta. Rosa, Laguna. 

Malaking tagumpay ng welga ang 
pagkakamit ng mga manggagawa 

ng kanilang kahilingan para sa 
separation pay ng 176 manggagawa 
na iligal na tinanggal sa trabaho ng 
Monde Nissin ngayong Agosto. 


Ang makukuhang separation pay 
na nagkakahalaga ng hindi bababa 
sa P100,000 ay pinagkaisahan 
ng kumpanya at MNLA-LIGA sa 
negosasyong ginanap noong 
Agosto 27. Ang kanilang pagkilos 
ay tugon sa iligal na pagtatanggal 
ng kumpanya sa 176 manggagawa 
na napagkasunduan na gagawing 
regular ng Monde Nissin sa unang 
welga ng unyon noong Agosto 6. 


Regularisasyon, sigaw pa rin ng mga nagwewelgang manggagawa 
ng Monde Nissin 


Lumahok din ang 58B3MNLA-LIGA 
kasama ang iba pang manggagawa 
mula sa NutriAsia at Peerless 
Products Manufacturing Corporation 
o Pepmaco sa protesta ng 
mamamayan noong Agosto 16, Araw 
ng mga Bayani. Binitbit ng mga 
manggagawa ang kanilang 
panawagan para sa seguridad sa 
trabaho, pagtataas ng sahod at 
pagpapanagot sa mga kumpanyang 
nandarahas sa mga unyon ng 
manggagawa. 


7 KALATAS 


NI PATNUBAY DE GUIA 


Paano itinataguyod at pinauunlad ng NDFP ang 
pambansa, syentipiko at makamasang kultura? 


H abang nagpupunyagi sa demokratikong rebolusyon, sabay at mulat na binabaka ng rebolusyonaryong kilusan 


ang makadayuhan, pyudal, burgis at dekadenteng kultura na bumabalot sa lipunang Pilipino. 


Ngayo'y 


isinusulong natin ang isang pambansa-demokratikong rebolusyong pangkultura na nagtataguyod ng pambansa, 
syentipiko at makamasang kultura na papalit sa kultura ng kasalukuyang sistema. Tuluy-tuloy natin itong 
isusulong sa panahon ng tagumpay hanggang sa panahon ng sosyalistang konstruksyon. 


Ang rebolusyong pangkultura 
ay integral na bahagi ng digmang 
bayan -- ibig sabihin, isinasagawa 
ito kasabay ng armadong pakikibaka, 
rebolusyong agraryo at pagtatayo 
ng baseng masa. Binabasag ng 
rebolusyong pangkultura ang 
atrasadong mga paniniwala sa 
pamamagitan ng syentipikong pag- 
aaral at edukasyong nakabatay sa 
Marxista-Leninistang pagsusuri. 
Tumatagos ito sa mga programa sa 
edukasyon ng mga organisasyong 
nakapaloob sa NDFP. 


Pinangungunahan” ng”: 75 NDFP 
at rebolusyonaryong kilusan ang 
pagtataguyod” at 5 pagpapaunlad 
ng pambansang kultura. Hindi 
tulad ng reaksyunaryong estado 
na naninikluhod sa mga dayuhan, 
ipinagtatanggol natin ang soberanya 
ng Pilipinas at sa gayo'y ikinikintal sa 
diwa ng mamamayan ang pagiging 
makabayan. Itinataguyod natin ang 
sariling identidad at ang kaisipang 
pag-asa sa sarili habang binibigyang 

laya ang mga pambansang minorya 
na pagyamanin ang sariling kultura. 
Kinikilala natin ang kasaysayan, 
kapasyahan” at identidad 38 ng 
sambayanang Moro at Kordilyera 
dahil lehitimo nila itong karapatan na 
ipinagkait sa kanila ng mga dayuhan. 


Bahagi ng pagtataguyod ng 
pambansang kultura ang aktibong 
paglaban ng NDFP sa mga patakaran 
ng reaksyunaryong rehimen na 
nagpapapurol 8 sa. patriyotikong 
kamalayan ng mga Pilipino tulad 
ng CHED Memorandum Order No. 
20 na nag-alis sa Filipino subject sa 
kurikulum ng kolehiyo. Naninindigan 
tayo na dapat pag-aralan at paunlarin 
ng 8s mamamayan ang wikang 
Filipino at mga lokal na lenggwahe. 
Isinasapraktika. ng kilusan ang 
prinsipyo ng pagpapahalaga sa 
wika sa paggamit sa Filipino at iba 
pang lokal na lenggwahe sa ating 
mga pahayagan, dokumento, mga 
babasahin at iba pang materyales. 


Tinutunggali rin ng 
rebolusyonaryong kilusan ang 
nakalukob na pyudal, atrasado 
at konserbatibong kultura na 
kinakatawan ng simbahan at pinatigas 
ng daan-daang taong pamamayani 
ng pyudalismo. Masasalamin 
ito sa mga walang-batayang mga 
paniniwala, kaugalian at pamahiin. 
Layon nating unti-unting pawiin ang 
ganitong kultura sa pamamagitan 
ng edukasyon at pag-aangat sa 
siyentipikong kamalayan ng masa. 


Sa programa ng NDFP, titiyakin 
na ang lahat ay matututong bumasa, 
sumulat, bumilang at magpaunlad 
ng kaalaman upang mag-ambag sa 
lipunan. 


Habang nasa yugto ng digmang 
bayan at wala pa sa sosyalistang 
konstruksyon, nagsasagawa na ng 
numerasiya at literasiya laluna sa 
hanay ng masang anakpawis upang 
kalagin sa kanila ang tanikala ng 
kamangmangan at mamulat sila 


8247 Lin 


N ai 

sa kanilang mapagpasyang papel 
sa pagbabagong panlipunan. 
Nakatayo na ang mga pambansa- 
demokratikong paaralan sa mga 
sona at baseng gerilya at maging 
sa mga lungsod upang tiyakin ang 
paghuhubog sa makauring kamalayan 
ng mamamayan. 


Sa panahon ng tagumpay ay 
itatransporma ang kasalukuyang 
sistema ng edukasyon na hindi akma 
sa pangangailangan ng taumbayan. 
Titiyakin ng gubyernong bayan 
ang libreng edukasyon sa lahat ng 
antas. Hindi na magiging pabrika 
ng mga manggagawa ng dayuhang 
korporasyon ang mga pamantasan. 
Sa halip, maglilingkod ang mga ito sa 
pagtatayo ng nagsasariling ekonomya 
at pagpapanday ng pambansa at 
makamasang kultura. 


Sa pagsusulong ng digmang 
bayan epektibo nating mahuhulma 
ang minimithi nating makamasang 
kultura. Simula't sapul ay 
ginagabayan ang rebolusyonaryong 
kilusan ng linyang masa na 
nagsasabing ang masa at masa 
lamang ang  tagapaglikha ng 
kasaysayan. Kilusang masa ang ating 
pamamaraan sa pagsasagawa ng mga 
kampanya at programa sa kultura. 


Sa usapin ng sining at midya, 
tinutunggali ng rebolusyonaryong 
kilusan ang 5 burgis-dekadenteng 
kultura sa mga palabas, awitin, 
babasahin at programang 
ipinopopularisa sa telebisyon, 
radyo, internet at iba pang midyum. 
Ipinalalaganap ng mga ito ang 
pagkahumaling sa makamundong 
bagay, bisyo, indibidwalistang 
pananaw, 7 pagkakanya-kanya at 
konsumerismo upang mailayo ang 
mamamayan sa landas ng pagkakaisa 
at pagrerebolusyon. Daluyan din ng 
kasinungalingan at panlilinlang ng 
estado ang masmidya na nagluluwal 
ng sandamukal na fake news habang 
pinagtatakpan ang kabulukan ng 
reaksyunaryong gubyerno. 


Ang rebolusyonaryong alternatibo 
sa mga burgis na produktong 
pangkultura ay mga. obrang 
sumasalamin sa tunay na kalagayan 
ng lipunan at mga adhikain ng 
mamamayan. Mula nang maitatag 
ang 5 rebolusyonaryong -Bkilusan, 

ipinalaganap na ang ganitong tipo ng 
sining sa mga eskwelahan, pabrika, 
palengke, kalsada at mga sonang 
gerilya. Hindi nahahangganan ang 
pagpapalaganap 5 ng rebolusyon 
sa porma man ng awit, pelikula, 
dula, tula, dibuho, mural at iba pa. 


Ang rebolusyong 
pangkultura ay 
integral na bahagi ng 
digmang bayan -- ibig 
sabihin, isinasagawa 


ito kasabay ng 
armadong pakikibaka, 
rebolusyong agraryo 
at pagtatayo ng 
baseng masa. 


Tinatangkilik ito ng malawak na masa 
dahil ang masa mismo ang dinadakila 
at itinatanghal sa bawat obrang 
sining na sila rin ang inspirasyon. 


Ilan sa mga ambag ng TK sa kaban 
ng mga rebolusyonaryong obra 
ang album na Dakilang Hamon na 
nagbandila sa mga aral ng Ikalawang 
Dakilang Kilusang Pagwawasto at 
ang Dagitab na koleksyon ng mga 
akdang pampanitikan mula sa TK. 


Bukod dito'y nagsisikap ang rehiyon 
na magprodyus ng mga bagong awit, 
bidyo, mga sining biswal at iba pa 
na nagtatanghal sa pambansa at 
proletaryong kultura. 


Kinakatawan ng Artista at 
Manunulat ng Sambayanan 
(ARMAS) ang bukluran ng mga 
rebolusyonaryong 75397"manggagawang 
pangkultura. Binibigyang kabuluhan 
nito ang talino, talento at galing ng 
artistang Pilipino upang magsilbi 
sa pagtatagumpay ng rebolusyon. 
Nangunguna ito sa pagpapalaganap 
ng anti-imperyalista at anti-pyudal 
na mga pyesa at obra. Higit sa 
lahat, pinangungunahan ng ARMAS 
ang pagsasabuhay ng rebolusyong 
pangkultura sa lahat ng larangan 
mula sa mga lihim na organisasyon sa 
lungsod hanggang sa Pulang hukbo 
na direktang kalahok ng armadong 
pakikibaka. 


Integral na bahagi ng rebolusyon 
ang rebolusyong pangkultura kapwa 
sa yugto ng digmang bayan at 
sosyalistang konstruksyon. Susing 
usapin ito upang malantad ang 
pagkabangkarote ng kulturang hatid 
ng imperyalismo at pyudalismo. Sa 
gayon, lalong magniningning ang 
katumpakan ng rebolusyong 
pinangungunahan ng uring 
proletaryado hanggang sa ganap na 
tagumpay. 


BALITANG TO 


2 operasyong isnayp ng BHB-Mindoro laban sa 


59th IB, tagumpay! 


Matagumpay ang dalawang 
operasyong isnayp na inilunsad 
ng mga yunit ng Lucio de Guzman 
Command - BHB Mindoro laban sa 
59th IBPA sa mga bayan ng Gloria at 


Socorro sa Oriental Mindoro noong 
Agosto 18 at 24. 


Unang inatake ng 


BHB ang 
detatsment ng 59th IBPA sa 
Barangay Mirayan, Gloria bandang 
alas-4 ng hapon noong Agosto 18. 
Tinamaan ng isnayper ng Pulang 
hukbo ang target na hindi na 
nakagalaw matapos ang putok. 


Sunod na inisnayp ng isa pang 
yunit ng Hukbo ang kampo ng 
59th IBPA sa Barangay Mabuhay 
2, Socorro. Dalawang bahay ng 
sundalo sa loob ng kampo ang 
pinutukan ng LdGC bago ang alas-6 
ng umaga ng Agosto 24. 


Sa parehong operasyon ay hindi 
nakaganti ni isa mang putok ang 
59th IBPA. Ligtas na nakaatras ang 
mga operatiba ng BHB sa tulong ng 
masa. 

BALITANG TO 


Sunud-sunod na 
kaswalti ang tinamo 
ng AFP-PNP sa mga bigong operasyon 
nito laban sa mga yunit ng Apolonio 
Mendoza Command (AMC) - BHB 
Quezon na aktibong nagdepensa 
upang ipagtanggol ang sarili at ang 
mamamayan. 


“Hindi na mapakali ang mga 
berdugong AFP-PNP sa tuwing 
pumapasok sila sa mga larangang 
saklaw ng BHB. Batid nilang hindi 
sila kailanman kakanlungin ng masa 
at kung gayon, ay makakatamo pa ng 
higit na pinsala kaysa sa mga atake 
nila sa masa,” pahayag ni Jaime “Ka 
Diego” Padilla, tagapagsalita ng 
Melito Glor Command-BHB TK. 


Bigo ang higit 100 pinagsamang 
pwersa ng 80th IBPA at PNP Regional 
Mobile Force Battalion (RMFB) na 
pinsalain ang isang yunit ng AMC. Sa 
halip, nagtamo ng tatlong kaswalti 
ang mersenaryong hukbo sa tatlong 
sagupaan na naganap mula Hulyo 
28 hanggang 30 sa Sityo Lagmak, 


Pagsangahan, Gen. Nakar, Quezon. 


Malubhang nasugatan ang 
dalawang elemento ng AFP-PNP 
sa magkasunod na labanan noong 
Hulyo 28 at 29 habang patay naman 
ang isang sundalo noong Hulyo 30. 
Magiting na hinarap ng isang iskwad 
ng AMC ang tropa ng 80th IBPA at 
PNP na bahagi ng laking batalyong 
tropang dalawang linggo nang 
nag-ooperasyon at naghahasik ng 
teror sa lugar alinsunod sa kontra- 
rebolusyonaryong National Task 
Force to End Local Communist Armed 
Conflict. 


Nagsisilbi ang 80th IBPA at RPMFB 
ng PNP na bantay at protektor ng 
mga dayuhang kumpanya sa likod ng 
Kaliwa Dam na balak itayo sa Barangay 
Magsaysay, Infanta at Barangay 
Pagsangahan, Gen. Nakar. Sila rin 
ang nananakot at sumusupil sa mga 
katutubong Dumagat, Remontado 
at mga magsasakang mahigpit na 
tumututol sa mapanirang proyekto. 


N Kontra-atake ng BHB Quezon, puminsala at nagdemoralisa sa AFP-PNP 


Pagpasok ng Agosto ay dalawang 
Operasyong isnayp naman ang 
inilunsad ng mga yunit ng AMC 
sa mga bayan ng Atimonan at San 
Francisco sa Timog Quezon. Ang mga 
isnayp ay bahagi ng kampanyang 
militar ng BHB laban sa JCP 
Kapanatagan. 


Samantala, umabot sa 17 ang 
sugatang sundalo at pulis nang 
magkaroon ng misencounter sa 
pagitan ng AFP at PNP noong Agosto 
5 sa Barangay Rosario Magnipad, 
Calauag, Quezon. Naglulunsad 
noon ng pursuit operation ang AFP- 
PNP laban sa isang yunit ng AMC 
na nakasagupa nito sa parehong 
barangay noong Agosto 4. 


Labis na demoralisasyon ang dulot 
nito sa AFP-PNP, ayon kay Padilla. 
Nanawagan din siya sa mga pulis, 
sundalo at CAFGU na “talikuran ang 
marahas na indoktrinasyon ng AFP- 
PNP at pumanig sa hanay ng 
nakikibakang mamamayan.” 


BALITA 


Dating bilanggong pulitikal na si Miradel Torres, mainit na sinalubong ng mamamayan ng TK 


Matapos mapatunayang walang 
katotohanan ang mga gawa-gawang 
kaso laban kay Miradel Torres, lumaya 
na siya noong Hulyo 29 makalipas 
ang limang taong pagkakabilanggo. 


Nagdaos ng misa ng pasasalamat 
ang mga tagasuporta ni Torres sa 
Laguna noong Agosto 6. Dinaluhan 
ito ng mga estudyante at guro mula 
sa UP Los Bafos. 


Sa misang ito, ibinahagi ni 
Torres. ang hirap na dinanas 
sa pagkakabilanggo, lalo pa't 
ipinagbubuntis niya ang kaniyang 
anak nang iligal na damputin ng 
CIDG at militar sa Quezon noong 
2014. Kumikilos siya sa grupong 
Gabriela ng mga panahong ito at 
naka-medical leave noon dahil sa 
pagbubuntis. Dinetine si Torres sa 
kampo ng Southern Luzon Command 
sa Lucena, Quezon kung saan apat na 
araw siyang hindi pinakausap sa kahit 
na sino, mapa-abogado o kapamilya. 

Sa ikalimang araw pa ng kanyang 
pagkakadakip pinayagang dumalaw 
ang kaniyang pamilya kasama ang 
grupong Karapatan. 


Aniya, matinding mental at 
sikolohikal na tortyur ang naranasan 
niya sa loob ng kulungan dahil sa 
ibinibintang sa kanyang kaso na 
murder at frustrated murder. Dahil 
dito, naging maselan ang kalagayan 
ng kaniyang pagbubuntis. Dalawang 
buwan siyang nasa ospital dahil sa 
pagdurugo, at saka inilipat sa isang 
normal na selda kung saan siksikan 
at higit na mahirap ang kundisyon. 
Laking pasasalamat ni Torres sa mga 
kasamang walang kapaguran sa 
pagtulong sa kanya. Ipinaglaban nila 
na makapanganak siya sa Philippine 
General Hospital at makapiling ang 
kanyang anak habang nakakulong sa 
loob ng pitong buwan. 


Nanawagan din si Torres na patuloy 
na kumilos ang mga mamamayan 


upang mapalaya ang iba pang 
bilanggong pulitikal laluna't ang iba 
sa kanila ay patuloy na sinasampahan 
ng gawa-gawang kaso kahit nasa loob 
na ng piitan. Hinalimbawa niya ang 
isang bilanggong pulitikal na umabot 
na sa 50 ang kaso. 


Hatid ni Torres ang mensahe ng 
pag-asa: 


“Mahirap, masakit na makulong, 
mapalayo sa kapamilya. Para kang 
nawalan ng lakas. Pero sa buong 
panahon ay sinikap na gumampan pa 
rin sa mga gawain, para sa 
mamamayan na naging biktima ng 
sistema ng lipunan. Ang natutunan 
ko sa loob ay tuluy-tuloy pa rin na 
makibaka. Talagang nandiyan ang 
hirap pero tatag lang. Kahit tumagal 
ka pa, dalhin ka man sa Bilibid o sa 
correctional, makakamit pa rin ang 
paglaya.” 


AGOSTO 2019 


KULTURA 


August 3, 2079 
Dearest Mama at Papa, 


Kumusta na kayo? Sana'y datnan kayo ng sulat ko sa maayos at ligtas na kalagayan: Sorry kung 
ngayon lang ako nakasulat: Medyo mahirap lang magpadala ng sulat lalo ngayong mahigpit ang 
sitwasyong militar: Sobrang miss na miss ko na kayo pati ang mga kapatid at pamangkin ko! 


Marami akong namimiss dyan sa labas gaya ng luto ni (Mama sa madaling araw bago ako pumasok 
sa school: Naaalala ko tuwing magluluto ako: Oo nga pala, marunong na akong magluto, Ma! Paborito 
nga ng mga kasama dito ang luto kong ginisang munggo: Marami na rin akong natutunang recipe sa 


mga kasama rito 


Magaling na akong magsaing, maglaba at manahi! Ako na ang nagsusulsi ng mga tastas sa damit ko- 'Di 
na ako dapain sa mga lakaran at sisiw na lang sa akin ang mga ahunin sa bundok: Ang gaganda pati ng 
mga tanawin dito! Magugustuhan niyo dito: Sobrang lamig lang talaga: Namumuti na nga ako dito e- 
Haha! Tsaka nagkaroon na ako ng laman: “Di na ako patpatin tulad ng dati- 


Nakakatuwa kasi naaalala ko nung bata pa ako: Maraming salamat sa pagtuturo niyo sa aking bumasa, 
bumilang at marami pang iba: Masaya akong nagbabaliktanaw at nagkukwento sa mga kasama tungkol 
sa inyo" Gusto nga nila kayong makilala at maka-bonding: Sabi nila, siguro sobrang saya ng childhood ko 
dahil masaya ang mga ikinukwento ko sa kanila tungkol sa inyo: E totoo naman: Kaya nga sobrang 
namimiss ko kayo e- Loko lang kasi itong sistema ng lipunan e, kelangan talagang magsakripisyo na 
mapalayo sa mga mahal sa buhay at iwan ang maalwan na buhay para matugunan ang pangangailangan 
sa rebolusyon” 


Alam kong marami kayong mga pangarap para sa akin: Makatapos ng pag-aaral, makakuha ng 
magandang trabaho, mapagawa ang luma na nating bahay at marami pang mga pangarap na binuo 
natin: Hindi ko kinakalimutan ang mga “yun: Kaso ngayon, hindi na lang ang mga “yun ang pangarap ko 
e: Mula nang mamulat ako sa kalagayan ng lipunan, naging pangarap ko na rin ang pangarap ng libu- 


libong mamamayan: At 'yun ay ang makawala sa matagal ng pang-aalipin at pagsasamantala" 


Hindi kayo nagkulang sa akin: Mula sa mga pangaral at paalala para maging mabuti sa kapwa: Kayo ang 
nagturo sa akin ng tama at mali: Kaya nga nakita ko na mali ang magsamantala at mang-api at 
magpagamit sa nang-aapi: At nakita kong tama na huwag maging kimi at bulag sa nangyayari, na 
kelangang ipaglaban at ipagsigawan ang nararapat: Kaya nandito ako ngayon: 


Kahit namimiss ko ang yakap ninyo, hindi ako nalulungkot dahil tulad ng pagmamahal ninyo sa akin, 


ganundin kainit ang pag-aaruga at pagmamahal ng masa: Napakalawak na ng pamilyang natagpuan ko 


dito sa kanayunan... dito sa kilusan: Kasama ko sila sa buhay at kamatayang pakikibaka para sa paglaya: 


AGOSTO 2019 11 KALATAS 

Ma, Pa, alam kong hindi niyo pa rin lubusang nauunawaan kung bakit ako nag-NPA- Pero hindi rin ako 
magsasawang ulit-ulitin sa inyo na narito ako para sa mas maaliwalas na kinabukasan ng mas marami 

pang pamilyang Pilipino: Kahit kelan, hindi mawawakasan ang pagsasamantala at paghahasik ng kasamaan 
ng mga berdugong tulad ni Digong kung hindi babagsak ang reaksyunaryong sistemang pinaghaharian nila" 


Habang bata pa ako, mahabang panahon pa ang kaya kong ibigay para sa rebolusyon: Gusto kong ibahagi 
ang talino at lakas ko rito dahil bahagi ako ng susunod na salinlahi at gusto ko rin na maging bahagi ng 
bagong pag-asa" 


Gusto kong pasanin ang bahagi ng hirap na matagal niyong dinanas: “Yung pag-aalala ninyo tuwing wala 
nang maisaing, paano kami pag-aaralin nang sabay-sabay, dadamitan at lahat na... lahat ng “yan ay 
dahil sa bulok na sistemang pinaiiral ng reaksyunaryong gobyerno- 


Mananatili pa rin akong anak ninyo at wala ng makakapagpabago pa sa katotohanang 'yun- Tunay ngang 
nagbago ako: Nagbago ako dahil hindi na lang sarili ko ang iniisip ko Nagbago ako dahil naging mas 
responsable ako ngayon: Nagbago ako dahil mas malaki pang pagbabago ang hinahangad ko at ng ibapang 
kabataang tulad ko: 


Hindi rin naman nag-alok ng maganda at maalwang buhay ang kilusan sa panahon ng rebolusyon 

Makakamtan lang natin “yun sa panahon ng tagumpay: Hayaan niyo't darating din ang araw ng 

tagumpay: Pero mas abot kamay natin ang paglaya kung kayo ay magiging kabahagi din ng aming 
pakikibaka" 


Nandito kami para makinig sa bawat kwento ng magsasaka at kumilos para lutasin ang kanilang 
problema: Oo nga't laging nariyan ang panganib, ang kamatayan: Walang kasiguruhan: Pwedeng bukas, 
mamaya o sa 2027 ay mamatay ako: Maaaring dahil sa punglo o baka mahulog sa bangin: Pero ang 
gusto ko lang sabihin sa inyo ay... hindi kailanman masasayang ang buhay namin dahil iniaalay namin ito 
sa paglilingkod sa bayan: 


Na-iimagine ko ang magiging reaksyon niyo sa sulat ko: Sasabihin niyo na namang nagdrama na naman 
ako: Haha: Maiba lang: Malamig na naman ang simoy ng hangin: Malapit na ang Disyembre, ang 
anibersaryo ng Partido at pasko' Sana naman paunlakan niyo ang imbitasyon kong pumasok kayo dito 
sa sona: “Wag kayong mag-alala dahil kahit anong panghaharang ni Duterte, lagi kaming makakahanap ng 


paraan: Isa pa, malakas ang baseng masa dito sa erya namin: :) 


Hintayin ko ang inyong tugon sa imbitasyon: Magpapadala na lang ako ng pinakamahigpit kong yakap sa 
sobre ng sulat na ito: Mahal na mahal ko kayo- Laging mag-iingat: 


Lubos na nagmamahal, 

